open-index/open-wikipedia-markdown huggingface dataset:
Σκλαβηνοί

Οι **Σκλαβηνοί** () ήταν σλαβικός λαός που εμφανίστηκε στο προσκήνιο της ιστορίας κατά τον Πρώιμο Μεσαίωνα και συγκεκριμένα ως πολεμική απειλή το 517, ένα έτος πριν από το θάνατο του αυτοκράτορα του Βυζαντίου Αναστασίου Α΄ του Δίκορου, όταν επέδραμαν στο Ιλλυρικό εισβάλλοντας στα Βαλκάνια.

## Ιστορικές αναφορές
Στα χρόνια του Ιουστινιανού αποστέλλονται για τη διάσωση του Βελισσάριου που αντιμετώπιζε προβλήματα στην εκστρατεία του στην Περσία. Και από το 545 για αρκετές δεκαετίες λεηλατούν την Μοισία και τη Θράκη. Το 586 φθάνουν μέχρι τη Κόρινθο αφήνοντας το ανατολικό τμήμα της Πελοποννήσου που ήταν ορεινό  και δυσπρόσιτο.

Αρχικά οι αυτοκράτορες του Βυζαντίου τους έστρεψαν κατά των Αντών, μιας άλλης σλαβικής ομάδας. Με ιδιαίτερη σφροδότητα εμφανίστηκαν την περίοδο της βασιλείας του Μαυρικίου {582-602), όταν συμμάχησαν με τους Αβάρους και φθάσανε ως τα Μακρά τείχη της Κωνσταντινούπολης.  

«Τὸ γὰρ τῶν Σκλαβινῶν ἔθνος ἐπαφίησι, καὶ πλεῖστα τῆς Ῥωμαίων γῆς ἀποκείρεται καὶ τῶν μακρῶν μέχρι καλουμένων τειχῶν οἷα δὴ ἅπτοντες, πολὺν ἀπεργάζονται φόνον, διὸ καὶ δεδιὼς βασιλεὺς,[.Μαυρίκιος (αυτοκράτορας).] τὰ μακρὰ διεφρούρησε τείχη καὶ τὰς περὶ αὐτὸν τῶν στρατευμάτων πληθῦς ἀπεξῆγε τῆς πόλεως· ὥσπερ ἀξιολογώτατον ἔρυμα περὶ τὸ ἄστυ αὐτοσχέδιον μηχανώμενος. Τότε δὴ τότε Κομεντιόλος οὐκ ἄκομψον ταξιαρχίαν πιστεύεται· κατὰ δὲ τὴν Θρᾴκην ἐπιών, ἀπελαύνει τῶν Σκλαβικῶν πλήθη· ἀφικνεῖται δὲ καὶ κατὰ τὸν Ἐργινίαν οὕτω καλούμενον ποταμὸν καὶ ἀδοκήτως ἐπὶ τοῖς Σκλαβινοῖς καὶ καρτερικῶς ἐπιτίθεται καὶ θάνατον πολὺν τοῖς βαρβάροις ἀπεσχεδίασεν. Εἶτα, παριόντι τῷ θέρει, τὰς Ῥωμαϊκὰς συναθροίσας δυνάμεις, ἐπὶ τὴν Ἀδριανούπολιν φοιτᾷ καὶ συντυγχάνει Ἀνδραγάστῳ, ἐπισυρομένῳ πλήθη Σκλαβικῶν πολλά, ἄγρας τε αἰχμαλώτων ἀξιολογωτάτας καὶ λείας λαμπράς».
:Κωνσταντίνος Παπαρρηγόπουλος «Περί της εποικήσεως σλαβικών τινών φυλών εις την Πελοπόννησον»

Κατά την περίοδο της βασιλείας του αυτοκράτορα Κωνσταντίνου Δ΄ πάλι μαζί με τους Άραβες  το 677 πολιορκούν τη Θεσσαλονίκη (Miracula Sancti Demetri).
 
Για την εισβολή των Σκλαβηνών στη Γερμανία ο Εμμανουήλ Ροΐδης επικαλείται την «Εκκλησιαστικη Ιστορία» του Φλωρή στο έτος 736:

«Ἄλλοτε πάλιν ἀπήντων ἡμιγύμνους Σκλαβηνούς, οἵτινες διητῶντο ὡς οἱ κάλαμοι παρὰ τάς ὄχθας τῶν ῥυάκων, ἀπαιτοῦντες φόρον διαβάσεως παρὰ τῶν ὁδοιπόρων καὶ ῥίπτοντες εἰς τὸ ὕδωρ τοὺς δυστροπούντας. Ἀλλὰ τούτους ἀπεμάκρυνεν ὁ Φρουμέντιος διὰ τροπαρίου τινὸς εἰς τὸν Ἄγ. Μιχαήλ, ὅπερ ἔτρεπεν ἀμέσως εἰς φυγὴν τοὺς ἀμφιβίους ἐκείνους λῃστάς, ὡς ἡ φωνὴ τοῦ χοίρου τὸν ἐλέφαντα.»
::::Εμμανουήλ Ροΐδης Η Πάπισσα Ιωάννα/Μέρος Β
Σήμερα στη Γερμανία πέρα από από το ποταμό Όντερ και μέχρι τα Πολωνικά σύνορα κατοικούν Σλαβικές μειονότητες ως Γερμανοί πολίτες.

To 806 - 807 συντάχθηκαν με τους Σαρακηνούς που πολιορκούσαν την Πάτρα, ενώ το 810 ως μισθοφόροι του Βούλγαρου Κρούμμου πολεμούσαν στη Μοισία.

## Σημείωση

## Παραπομπές

## Πηγές
*Κωνσταντίνος Ζ΄, «Περί θεμάτων»
* 
*Δημήτριος Ομπολένσκυ 


Κατηγορία:Αρχαίοι σλαβικοί λαοί
Έγκον Χένινγκερ

Ο **Έγκον Χένινγκερ** (*Egon Henninger*, 22 Ιουνίου 1940 -  10 Αυγούστου 2025) ήταν Γερμανός κολυμβητής.

Αποτέλεσε μέλος της ομάδας της Λ. Δ. Γερμανίας που στις 7 Νοεμβρίου του 1967 κατέρριψε στη Λειψία το παγκόσμιο ρεκόρ στα 4x100 μ. μικτής με χρόνο 3.56.5.. Απεβίωσε σε ηλικία 85 ετών στις 10 Αυγούστου 2025. 

## Παραπομπές


Κατηγορία:Ολυμπιονίκες της κολύμβησης
Κατηγορία:Γερμανοί Ολυμπιονίκες
Γιαν Μπάπτιστ Μπόσχερτ

Ο **Γιαν Μπάπτιστ Μπόσχερτ** (φλαμανδικά: **Jan-Baptist Bosschaert** (17 Δεκεμβρίου 1667 – 1746) ήταν Φλαμανδός ζωγράφος.

Ο Μπόσχερτ γεννήθηκε και απεβίωσε στην Αμβέρσα, όπου έζησε και σταδιοδρόμησε καθ' όλη του τη ζωή. Ειδικευόταν στις νεκρές φύσεις και ιδιαίτερα στις απεικονίσεις ανθέων. Έγινε "Δάσκαλος" στη Συντεχνία του Αγίου Λουκά της Αμβέρσας το 1693. Όταν ο ζωγράφος Φέρντιναντ φαν Κέσσελ χρειάστηκε να ολοκληρώσει παραγγελίες του βασιλέα της Πολωνίας, περιοδικά ανέθετε υπεργολαβίες σε ζωγράφους της Αμβέρσας, ανάμεσα στους οποίους ήταν ο Μπόσχερτ, όταν τα θέματα των έργων του περιλάμβαναν άνθη..

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Μπάγερ Τζάιαντς Λεβερκούζεν

Η **Μπάγερ Τζάιαντς Λεβερκούζεν** (γερμανικά: *Bayer Giants Leverkusen*) είναι επαγγελματική ομάδα καλαθοσφαίρισης, μέρος του αθλητικού συλλόγου ΤΣΦ Μπάγερ Λεβερκούζεν που εδρεύει στο Λεβερκούζεν της Γερμανίας. Μετέχει στην ΠροΑ, τη δεύτερη κατηγορία της Γερμανίας.

Με βάση τον αριθμό των τίτλων της, η Λεβερκούζεν είναι η πιο επιτυχημένη ομάδα στην ιστορία της γερμανικής καλαθοσφαίρισης. Το 2009, η εταιρεία Bayer έκανε περικοπές στη χρηματοδότηση προς την ομάδα, με αποτέλεσμα να υποβιβαστεί στην ΠροΒ (3η κατηγορία). Τη θέση της ομάδας στο πρωτάθλημα της Μπάσκετμπολ Μπούντεσλιγκα πήρε η Τζάιαντς Ντίσελντορφ.

## Ονομασίες
Η ονομασία της ομάδας όπως έχει διαμορφωθεί με το πέρασμα του χρόνου.

* TuS Bayer 04 Leverkusen (1961–1983)
* TSV Bayer 04 Leverkusen (1983–2000)
* Bayer Giants Leverkusen (2000–τώρα)

## Επιτυχίες
***[[Πρωτάθλημα Καλαθοσφαίρισης Γερμανίας|Πρωτάθλημα Γερμανίας]]**
:**Πρωταθλήτρια (14):** 1970, 1971, 1972, 1976, 1979, 1985, 1986, 1990, 1991, 1992, 1993, 1994, 1995, 1996
***[[Γ΄ Κατηγορία Καλαθοσφαίρισης Γερμανίας|ΠροΒ]]**
:**Πρωταθλήτρια (1):** 2013
***[[Κύπελλο Γερμανίας (καλαθοσφαίριση ανδρών)|Κύπελλο Γερμανίας]]**
:**Κυπελλούχος (10):** 1970, 1971, 1974, 1976, 1986, 1987, 1990, 1991, 1993, 1995

## Παραπομπές


## Εξωτερικοί σύνδεσμοι
* 

Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1961
Κατηγορία:Ιδρύσεις ομάδων καλαθοσφαίρισης το 1961
Τσάμπιονς Χόκεϊ Λιγκ

Το **Τσάμπιονς Χόκεϊ Λιγκ** (αγγλικά: *Champions Hockey League*, **CHL**) είναι μια ετήσια ηπειρωτική διασυλλογική διοργάνωση χόκεϊ επί πάγου που διοργανώνεται από την Διεθνή Ομοσπονδία Χόκεϊ επί Πάγου (IIHF) και διεκδικείται από τους κορυφαίους ευρωπαϊκούς συλλόγους των δεκατριών καλύτερων πρωταθλημάτων της Ευρώπης.

## Χορηγία
Το Τσάμπιονς Χόκεϊ Λιγκ χρηματοδοτείται από τέσσερις χορηγούς και έξι επίσημους συνεργάτες. Οι σημερινοί χορηγοί και συνεργάτες του τουρνουά είναι:

; Επίσημοι χορηγοί
*Engelbert Strauss (κύριος χορηγός)
*Danfoss
*NordicBet
*Tissot
; Επίσημοι συνεργάτες
*AJ Produkter
*Engelberg
*iClinic
*Warrior Sports
*Zurich Insurance Group

## Ρεκόρ και στατιστικά
### Νικητές

### Ανά χώρα

### Ανά πόλη

## Εξωτερικοί σύνδεσμοι
* 

Κατηγορία:Πρωταθλήματα Χόκεϊ επί Πάγου της Ευρώπης
Χέρμαν Φρήντριχ Ράουπαχ

Ο **Χέρμαν Φρήντριχ Ράουπαχ** (Hermann Friedrich Raupach, Στράλζουντ, 21 Δεκεμβρίου 1728 - Αγία Πετρούπολη, 11/23 Δεκεμβρίου 1778) ήταν Γερμανός συνθέτης και κλαβιχορδίστας, γιος του οργανίστα Κρίστοφ Ράουπαχ. Τον Φεβρουάριο του 1755 ανέλαβε θέση βοηθού κλαβιχορδίστα στην Αυλή της Αγίας Πετρούπολης και τρία χρόνια αργότερα έγινε Καπελμάιστερ και συνθέτης της Αυλής. Έγραψε την όπερα σέρια *Άλκηστις*, βασισμένη σε λιμπρέτο του Αλεξάντερ Σουμαρόκοφ στη ρωσική γλώσσα.  Το 1762 τον διαδέχτηκε ο Βιτσέντζο Μανφρεντίνι. Ο Ράουπαχ ταξίδεψε στο Παρίσι, όπου γνώρισε τον νεαρό Μότσαρτ και δημοσίευσε ορισμένες σονάτες για βιολί και πληκτροφόρο, μερικά θέματα από τις οποίες χρησιμοποίησε ο Μότσαρτ για τα Κοντσέρτα για Πιάνο Κ. 37, 39 και 41. Επέστρεψε στην Αγία Πετρούπολη αναλαμβάνοντας και πάλι θέση βοηθού κλαβιχορδίστα. Το 1770 προάχθηκε σε βοηθό Καπελμάιστερ και ανέλαβε τη σύνθεση μουσικής για το μπαλέτο και άλλα σκηνικά θεάματα. Το 1777 έγινε διευθυντής της Ακαδημίας Καλών Τεχνών της Αγίας Πετρούπολης. Ένα χρόνο μετά το θάνατό του παρουσιάστηκε η κωμική του όπερα *Οι Καλοί Στρατιώτες* που συνδυάζει στοιχεία της ρωσικής και ιταλικής μουσικής και έγινε μία από τις συχνότερα εκτελεσμένες όπερες στη Ρωσία.

## Παραπομπές


## Πηγές
*Geoffrey Norris and Klaus-Peter Koch. "Raupach." *Grove Music Online. Oxford Music Online*. Oxford University Press, 26 Αυγούστου 2016
*Hugo Riemann, *Musik-Lexikon* (Leipzig, 1882)

Κατηγορία:Γερμανοί συνθέτες κλασικής μουσικής
Φανάρι Ηλείας

Το **Φανάρι**, παλαιότερα γνωστό ως **Αρδίτσα**, είναι ορεινό χωριό της Πελοποννήσου στην Περιφερειακή Ενότητα Ηλείας.****

## Γεωγραφικά - ιστορικά στοιχεία
Το Φανάρι βρίσκεται στα νοτιοανατολικά του πρώην νομού και προς τα όρια με την Περιφερειακή Ενότητα Αρκαδίας, στις βόρειες πλαγιές του όρους Μίνθη σε υψόμετρο 658 μέτρων. Απέχει 36 χιλιόμετρα ανατολικά από τα Κρέστενα (έδρα δήμου), 10 χιλιόμετρα (οδηγικά) δυτικά από την Ανδρίτσαινα και 55 χιλιόμετρα νοτιοανατολικά από τον Πύργο. Από την περίοδο της Ενετοκρατίας και μέχρι την Επανάσταση του 1821, αναφέρεται ως έδρα της ομώνυμης επαρχίας.

### Τοπωνύμιο
Το Φανάρι πήρε το όνομα του από τα φανάρια με τα οποία πραγματοποιούνταν η επικοινωνία με το Κάστρο του Κρεπακόρε τις παλιές εποχές. Ορισμένοι υποστηρίζουν πως το Φανάρι ήταν γνωστό ως Αρδίτσα, όνομα που οφείλεται στο υδάτινο στοιχείο του χωριού (2 ρεματιές, πολλές πηγές, υδρόμυλοι και υδραγωγείο).

## Διοικητικά στοιχεία
Με τον Νόμο Καποδίστρια (1998) αποτέλεσε διοικητικά μέρος του δήμου Ανδρίτσαινας, ενώ με τον Νόμο Καλλικράτη (2010) ανήκει στο Δήμο Ανδρίτσαινας - Κρεστένων. 
Ανήκε στην Επαρχία Ολυμπίας η οποία με την διοικητική διαίρεση του 1833 μετονομάστηκε σε *Επαρχία Ολυμπίας* ως μία από τις έξι επαρχίες του νομού Μεσσηνίας.
Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848.
Σύμφωνα με το Σχέδιο Καλλικράτης αποτελεί την τοπική κοινότητα Φαναρίου που υπάγεται στη δημοτική ενότητα Ανδρίτσαινας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 127 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Βασίλης Ψηφίδης

Ο **Βασίλης Ψηφίδης** είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρης Θεσσαλονίκης στα πρώτα χρόνια της Α' Εθνικής κατηγορίας και κατέκτησε με τους "κιτρινόμαυρους" το κύπελλο Ελλάδας του 1970.

## Βιογραφία
Ο Ψηφίδης ξεκίνησε να αγωνίζεται από τα τμήματα υποδομής του Άρη και στις 9 Οκτωβρίου 1960 (για τον αγώνα της 4ης αγωνιστικής κόντρα στον Εθνικό Πειραιώς) εμφανίστηκε για πρώτη φορά με την φανέλα της ανδρικής ομάδας του συλλόγου, μετά από απαίτηση του Γιουγκοσλάβου προπονητή Σβέτισλαβ Γκλίσοβιτς. Στην σεζόν 1960-61, έπαιξε συνολικά σε πέντε παιχνίδια, ενώ την επόμενη χρονιά αγωνίστηκε στον δεύτερο γύρο του πρωταθλήματος. Αρχικά, χρησιμοποιήθηκε ως μέσος, αλλά ο Ιταλός προπονητής Έττορε Τρεβιζάν, τον τοποθέτησε στην θέση του αριστερού πλάγιου αμυντικού την σεζόν 1962-63.

Σύντομα, επέστρεψε στον χώρο του κέντρου, σε μία χρονιά που ο Άρης παρέμεινε στην πρώτη κατηγορία με μεγάλη δυσκολία. Ο Ψηφίδης υπήρξε από τους λίγους διακριθέντες των "κιτρίνων" και στην τελευταία αγωνιστική ημέρα του πρωταθλήματος, όπου ο Άρης αντιμετώπιζε τον Πανιώνιο στην Αθήνα, αναγκάστηκε να αγωνιστεί ως τερματοφύλακας στο δεύτερο ημίχρονο του αγώνα μετά τον τραυματισμό του Γιώργου Καλδεριμτζή, διατηρώντας την λευκή ισοπαλία.

Την επόμενη χρονιά, αγωνίστηκε και πάλι ως τερματοφύλακας στο εντός έδρας ντέρμπι με τον ΠΑΟΚ, διατηρώντας το 0-0. Εκείνη την περίοδο έπαιξε ως επιθετικός μέσος, βοηθώντας την ομάδα του να κερδίσει την ευρωπαϊκή της έξοδο, όπου αντιμετώπισε την ιταλική Ρόμα τον Σεπτέμβριο του 1964, με τον Ψηφίδη να αγωνίζεται και στις δύο αναμετρήσεις. Τοποθετήθηκε στην θέση του αμυντικού χαφ στο εκτός έδρας παιχνίδι με την Κολωνία, ενώ έναν χρόνο αργότερα έπαιξε για τελευταία φορά πριν την προσωρινή του αποχώρηση από τους αγωνιστικούς χώρους στο ματς εναντίον της Γιουβέντους στο Καυτανζόγλειο στάδιο.

Ο Ψηφίδης, μαζί με τον συμπαίκτη του Χρήστο Καμπουρλάζο, μετανάστευσαν στις Ηνωμένες Πολιτείες. Επέστρεψε στην Ελλάδα στα τέλη του 1968, παίρνοντας και πάλι τον ρόλο του αμυντικού μέσου στην ομάδα του Άρη. Αγωνίστηκε μέχρι το 1971, κατακτώντας με τους "κίτρινους" το κύπελλο Ελλάδας του 1970, όπου στον τελικό αγώνα πέρασε ως αλλαγή στο 59ο λεπτό.

Το 1971, μετανάστευσε και πάλι, αρχικά στη Νότια Αφρική και στην συνέχεια επέστρεψε στις Ηνωμένες Πολιτείες. Έκλεισε την ποδοσφαιρική του καριέρα αγωνιζόμενος στην ομάδα της Καβάλας την σεζόν 1973-74. Βραβεύθηκε από τον Α.Σ. Άρη τον Μάρτιο του 2012, δωρίζοντας και ο ίδιος μία πλακέτα προς τον σύλλογο.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Ψηφίδης Βασίλης | aris.re
* Πρωτοχρονιά με τον Βασίλη Ψηφίδη

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Julieta

***Julieta*** είναι ο τίτλος ισπανικής δραματικής ταινίας του 2016 σε σκηνοθεσία και σενάριο του Πέδρο Αλμοδόβαρ. Βασίζεται σε τρεις ιστορίες του βιβλίου *Runaway* της Άλις Μανρό.

## Πλοκή
Η Χουλιέτα έχει μία κόρη, την Αντία, την οποία έχει να δει εδώ και δώδεκα χρόνια. Ζει μαζί με τον Λορέντσο στη Μαδρίτη και ετοιμάζεται να τον ακολουθήσει στην Πορτογαλία. Όμως, μία τυχαία συνάντηση με την Μπεατρίθ, την παιδική φίλη της κόρης της, της ανατρέπει τα σχέδια. Η Μπεατρίθ της αποκαλύπτει πως συνάντησε την Αντία στη λίμνη Κόμο και της είπε πως έχει τρία παιδιά. Έτσι η Χουλιέτα, παραμένει στη Μαδρίτη και μετακομίζει σε ένα σπίτι που της θυμίζει το παρελθόν της.

Ξεκινά να γράφει τη ζωή της από τότε που έμεινε έγκυος στην κόρη της και τότε αρχίζει μια αναδρομή στο παρελθόν: η γνωριμία της με τον πατέρα της Αντία, τον Xoan, η σχέση του Xoan με την Άβα, ο θάνατός του, η σχέση της Χουλιέτα με τους γονείς της, η φιλία της Αντία με την Μπεατρίθ και εν τέλει η εξαφάνιση της Αντία στα 18 της χρόνια.

Στο τέλος η Αντία στέλνει ένα γράμμα στην Χουλιέτα, στο οποίο αναγράφεται η τωρινή της διεύθυνση και η  Χουλιέτα μαζί με τον Λορέντσο πάνε να τη βρουν.

## Διανομή

## Βραβεία/Διακρίσεις
Η ταινία ήταν υποψήφια για τον Χρυσό Φοίνικα στο φεστιβάλ των Καννών του 2016 και ήταν η επίσημη υποβολή της Ισπανίας για την καλύτερη ξενόγλωσση ταινία στα 89α βραβεία Όσκαρ. Επιπλέον, ήταν υποψήφια για το Βραβείο Ευρωπαϊκού Κινηματογράφου καλύτερης ταινίας, το βραβείο Satellite ξενόγλωσσης ταινίας και το BAFTA Καλύτερης Μη Αγγλόφωνης Ταινίας.

Στα βραβεία Γκόγια του 2017 ήταν υποψήφια σε επτά κατηγορίες: καλύτερης ταινίας, καλύτερου σκηνοθέτη και διασκευασμένου σεναρίου (Πέδρο Αλμοδόβαρ), Α' Γυναικείου ρόλου (Έμμα Σουάρεθ), πρωτότυπης μουσικής, ειδικών εφέ και μέικ-απ.  Τελικά, κέρδισε το βραβείο Α' Γυναικείου ρόλου.

## Παραπομπές


## Εξωτερικοί σύνδεσμοι
* Official website for ''Julieta'' (Spain)
* Official website for ''Julieta'' (UK)
* 
* 
* 
* 

Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες βασισμένες σε καναδικά μυθιστορήματα
Κατηγορία:Ταινίες του 2016
Κατηγορία:Ταινίες παραγωγής Warner Bros.
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες παραγωγής Sony Pictures Classics
Κατηγορία:Ταινίες τοποθετημένες στα 1990s
Κατηγορία:Ταινίες γυρισμένες στη Μαδρίτη
Κατηγορία:Ταινίες σχετικά με σχέσεις μητέρας–κόρης
Εθνική Τσεχίας (χόκεϊ επί πάγου ανδρών)

Η **εθνική ομάδα χόκεϊ επί πάγου ανδρών της Τσεχίας** εκπροσωπεί την Τσεχική Δημοκρατία στις διεθνείς διοργανώσεις χόκεϊ επί πάγου και τελεί υπό τον έλεγχο της Τσεχικής Ομοσπονδίας Xόκεϊ επί Πάγου (ČSLH), που είναι υπεύθυνη για το άθλημα στη χώρα. Είναι μία από τις πιο επιτυχημένες εθνικές ομάδες χόκεϊ επί πάγου στον κόσμο και μέλος της λεγόμενης «Big Six», των έξι ισχυρότερων εθνικών ομάδων χόκεϊ επί πάγου ανδρών στον κόσμο, μαζί με τον Καναδά, τη Φινλανδία, τη Ρωσία, τη Σουηδία και τις Ηνωμένες Πολιτείες. Η Τσεχική Δημοκρατία έχει 72.075 επίσημα εγγεγραμμένους παίκτες σε οργανωμένο χόκεϊ (0,7% του πληθυσμού της).

## Ιστορία
Οι Τσέχοι κέρδισαν το χρυσό μετάλλιο στους Χειμερινούς Ολυμπιακούς Αγώνες του 1998 και τρία συνεχόμενα χρυσά μετάλλια σε παγκόσμια πρωταθλήματα από το 1999 έως το 2001. Τα επόμενα τρία χρόνια, η ομάδα δεν κατέκτησε μετάλλιο σε Παγκόσμιο Πρωτάθλημα, συμπεριλαμβανομένου του Παγκοσμίου Πρωταθλήματος που πραγματοποιήθηκε στην Πράγα και την Οστράβα, διατηρώντας έτσι τα αρνητικά αποτελέσματα σε Παγκόσμια Πρωταθλήματα ως διοργανώτρια. Αλλά το επόμενο έτος, οι Τσέχοι κέρδισαν το χρυσό στο τουρνουά του 2005, το μόνο Παγκόσμιο Πρωτάθλημα, όπου, λόγω της διακοπής του πρωταθλήματος του NHL την περίοδο 2004-05, όλοι οι παίκτες του NHL μπορούσαν να συμμετέχουν.

Στους Χειμερινούς Ολυμπιακούς Αγώνες του 2006, οι Τσέχοι κέρδισαν το χάλκινο μετάλλιο, νικώντας Ρωσία 3–0 στο παιχνίδι για το χάλκινο μετάλλιο. Στο Παγκόσμιο Πρωτάθλημα του 2006, οι Τσέχοι κέρδισαν το αργυρό μετάλλιο, χάνοντας από τη Σουηδία στον τελικό. Η Τσεχία κέρδισε επίσης το Παγκόσμιο Πρωτάθλημα του 2010 στη Γερμανία.

## Παραπομπές


## Εξωτερικοί σύνδεσμοι
* 

Κατηγορία:Εθνικές αθλητικές ομάδες
Ημέρα κατά της Σχολικής Βίας και του Εκφοβισμού (Ελλάδα)

**Ημέρα κατά της Σχολικής Βίας και του Εκφοβισμού** είναι η 6η Μαρτίου, η οποία καθιερώθηκε πανελληνίως από το Υπουργείο Παιδείας, Έρευνας και Θρησκευμάτων της Ελλάδος. 

## Σχολικός Εκφοβισμός
Ο σχολικός εκφοβισμός είναι ένα φαινόμενο εσκεμμένης, απρόκλητης, συστηματικής και επαναλαμβανόμενης άσκησης βίας και επιθετικής συμπεριφοράς μεταξύ μαθητών. 
Έχει διάφορες μορφές όπως λεκτικός εκφοβισμός, κοινωνικός εκφοβισμός, σωματικός εκφοβισμός και διαδικτυακός εκφοβισμός, με σκοπό την επιβολή, την καταδυνάστευση και την πρόκληση σωματικού και ψυχικού πόνου.

## Σκοπός και Στόχοι
Στην ημέρα αυτή πραγματοποιούνται από το Υπουργείο Παιδείας και άλλους δημόσιους ή ιδιωτικούς φορείς ημερίδες για την ενημέρωση των μαθητών, των εκπαιδευτικών και των γονέων. 

Σκοπός είναι η ενημέρωση, η ανταλλαγή σκέψεων και εμπειριών μέσω συζητήσεων, δράσεων, εκδηλώσεων και ημερίδων, από θύματα και άτομα που αποτέλεσαν παρατηρητές και γνώστες αυτών των φαινομένων είτε είναι μαθητές είτε ενήλικοι.

Στόχοι είναι:

*Η πρόληψη και αντιμετώπιση της εκδήλωσης βίας και εκφοβισμού που ασκείται είτε στις σχολικές μονάδες είτε σε άλλους χώρους.
*Η ευαισθητοποίηση των μαθητών και των γονέων.
*Η επαγρύπνηση όλων των μελών των σχολικών κοινοτήτων για την έγκαιρη παρέμβαση.
*Η επιμόρφωση του εκπαιδευτικού προσωπικού των σχολείων.
*Να περιοριστούν οι δίαυλοι εκδήλωσης της βίας στη ζωή των ανηλίκων.
*Να αποτραπούν οι αρνητικές της συνέπειες στις διαπροσωπικές σχέσεις.
*Να μάθουν τα παιδιά να συνυπάρχουν και με άλλα άτομα διαφορετικά από αυτά.

## Δράσεις στα σχολεία

Με παρότρυνση του Υπουργείου Παιδείας πραγματοποιούνται στις σχολικές μονάδες την 6η Μαρτίου διάφορες δράσεις, οι οποίες είναι:

*Συζητήσεις ανάμεσα στους μαθητές στις τάξεις.
*Βιβλιοπαρουσιάσεις και συζητήσεις μεταξύ μαθητών, με αφορμή βιβλία που αναφέρονται στη σχολική βία.
*Προβολές ταινιών συναφούς θεματολογίας.
*Εικαστικά εργαστήρια με δημιουργίες των μαθητών σχετικά με τη βία.
*Παρουσιάσεις σχετικά με επιμέρους άξονες της θεματολογίας, από ομάδες μαθητών σχολείων, βασισμένες σε έρευνες.
*Θεατρικά, μουσικά και χορευτικά δρώμενα, σε σχολικές μονάδες.
*Αναρτήσεις στο διαδίκτυο, σε σχολικές ιστοσελίδες, αναφορικά με δράσεις και έρευνες σχετικά με το φαινόμενο.
*Συναντήσεις Σχολικών Συμβουλίων και Υπευθύνων Αγωγής Υγείας-Σχολικών δραστηριοτήτων με συμμετοχή εκπροσώπων των εκπαιδευτικών, των μαθητών και των γονέων, με θέμα τη βελτίωση της λειτουργίας της σχολικής μονάδας.
*Πραγματοποίηση διαδραστικών ομιλιών και βιωματικών σεμιναρίων για το φαινόμενο από εξειδικευμένους επιστήμονες.

## Παραπομπές





Κατηγορία:Εκφοβισμός στην Ελλάδα
Εθνική Ελλάδας (χόκεϊ επί πάγου ανδρών)

Η **εθνική ομάδα χόκεϊ επί πάγου ανδρών της Ελλάδας** εκπροσωπεί την Ελλάδα στις διεθνείς διοργανώσεις χόκεϊ επί πάγου και τελεί υπό τον έλεγχο της Ελληνική Ομοσπονδία Χειμερινών Αθλημάτων (ΕΟΧΑ), που είναι υπεύθυνη για το άθλημα στη χώρα.

## Ιστορία

Το 1992 συστάθηκε η πρώτη εθνική ομάδα χόκεϊ επί πάγου ανδρών της Ελλάδας και έλαβε μέρος στο Παγκόσμιο Πρωτάθλημα που πραγματοποιήθηκε στη Νότια Αφρική. Επί του παρόντος η Ελλάδα είναι αδύνατον να αγωνιστεί σε πρωταθλήματα της Διεθνούς Ομοσπονδίας Χόκεϊ επί Πάγου (IIHF), επειδή τα υφιστάμενα παγοδρόμια δεν μπορούν να καλύψουν το ελάχιστο επίπεδο προδιαγραφών που θα πρέπει να διαθέτει ένα κλειστό παγοδρόμιο.

Η εθνική ομάδα χόκεϊ επί πάγου ανδρών της Ελλάδας εκπροσωπεί την Ελλάδα στις διεθνείς διοργανώσεις χόκεϊ επί πάγου και τελεί υπό τον έλεγχο της Ελληνική Ομοσπονδία Χειμερινών Αθλημάτων (ΕΟΧΑ), που είναι υπεύθυνη για το άθλημα στη χώρα. Η μεγαλύτερη επιτυχία της εθνικής Ελλάδος Χόκει επί πάγου ήρθε τον Απρίλιο του 2010 στο Λουξεμβούργο όπου κατέκτησε το ασημένιο μετάλλιο στο Παγκόσμια Πρωτάθλημα 3ης κατηγορίας που διεξήχθη. Μετά το Παγκόσμιο Πρωτάθλημα που έγινε το 2013, και κατά τη διάρκεια του συνεδρίου που έγινε στη Σουηδία, το IIHF αποφάσισε να απαγορεύσει την Εθνική ομάδα από τα μελλοντικά Παγκόσμια Πρωταθλήματα έως ότου η Ελλάδα αποκτήσει ένα παγοδρόμιο ολυμπιακών διαστάσεων. Επομένως μετά την απόφαση της IIHF, τον Μάιο του 2013, ήρθε το τέλος της Εθνικής Ομάδας Χόκεϊ επί πάγου.

## Παραπομπές


## Εξωτερικοί σύνδεσμοι
*  εθνικής ομάδας
*  ομοσπονδίας
* Προφίλ στην IIHF

Κατηγορία:Εθνικές αθλητικές ομάδες
Κατηγορία:Χόκεϊ επί πάγου στην Ελλάδα
Κατηγορία:Εθνικές αθλητικές ομάδες της Ελλάδας
Γεώργιος Κουρμούλης

Ο **Γεώργιος Ι. Κουρμούλης** (1907 - 24 Μαΐου 1977) ήταν Έλληνας λεξικογράφος, καθηγητής γλωσσολογίας και υπηρεσιακός υπουργός.

## Σταδιοδρομία
Γεννήθηκε στα Σελλιά Ρεθύμνου το 1907. Απόφοιτος του Γυμνασίου Ρεθύμνης, σπούδασε Φιλολογία στη Φιλοσοφική Σχολή, αναγορεύτηκε διδάκτορας το 1937 και το 1949 εξελέγη τακτικός καθηγητής Γλωσσολογίας στο Πανεπιστήμιο των Αθηνών. Έκανε μετεκπαίδευση στην συγκριτική και ιστορική γλωσσολογία.

Υπηρέτησε για μικρό χρονικό διάστημα στην επίσης υπηρεσιακή κυβέρνηση του Ιωάννη Παρασκευόπουλου από τις 30 Δεκεμβρίου 1963 ως τις 18 Φεβρουαρίου 1964.

Μεταξύ άλλων έργων, συνέγραψε το "Αντίστροφον λεξικόν της νέας ελληνικής", το οποίο εκδόθηκε το 1967.

Πέθανε το 1977 στην Αθήνα.

## Παραπομπές


## Εξωτερικοί σύνδεσμοι
*Γεώργιος Κουρμούλης στον ''Πανδέκτη'', του Εθνικού Ιδρύματος Ερευνών

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες γλωσσολόγοι
Κατηγορία:Έλληνες λεξικογράφοι
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Ελληνική Ομοσπονδία Χειμερινών Αθλημάτων

Η **Ελληνική Ομοσπονδία Χειμερινών Αθλημάτων** (**Ε.Ο.Χ.Α.**) αποτελεί τον ανώτατο οργανισμό διοίκησης όσον αφορά τα χειμερινά αθλήματα στην Ελλάδα.

Τα αθλήματα που αναπτύσσονται από την Ε.Ο.Χ.Α. είναι : Αλπικό Σκι (καταβάσεις), Χιονοσανίδα, Ελεύθερο Σκι, Δρόμοι Αντοχής, RollerSki, Δίαθλο & Θερινό Δίαθλο, Παγοδρομίες (Speed Skating), Καλλιτεχνικό Πατινάζ, Χόκεϊ επί πάγου, Κέρλινγκ.

Η έδρα της Ε.Ο.Χ.Α. (κεντρικά γραφεία) βρίσκονται στην Αθήνα στην οδό 28ης Οκτωβρίου (Πατησίων) 71, στον 4ο όροφο.

Η Ε.Ο.Χ.Α. διοικείται από Διοικητικό Συμβούλιο  13 μελών (11 αιρετά μέλη, εκπρόσωπος των προπονητών & εκπρόσωπος των αθλητών). 

Στις εκλογές της 3ης Νοεμβρίου 2024 τα σωματεία μέλη της Ε.Ο.Χ.Α. εξέλεξαν για δεύτερη φορά ως πρόεδρο τον Γεώργιο Νικητίδη ο οποίος διετέλεσε Γεν. Γραμματέας της ομοσπονδίας από το 2014 και Πρόεδρος από το 2021.

## Ιστορία
Στις 20 Φεβρουαρίου 1930 ιδρύεται η Ελληνική Ομοσπονδία Χιονοδρομίας με την επωνυμία “Ελληνικός Ορειβατικός Σύνδεσμος”. Το 1977 ο Ελληνικός Ορειβατικός Σύνδεσμος (Ε.Ο.Σ.) μετονομάσθηκε σε Ελληνική Ομοσπονδία Χιονοδρομίας και Ορειβασίας (Ε.Ο.Χ.Ο.) και το 1983 διαχωρίστηκε σε 2 ανεξάρτητες αθλητικές ομοσπονδίες, την Ελληνική Ομοσπονδία Χιονοδρομίας (Ε.Ο.Χ.) και την Ελληνική Ομοσπονδία Ορειβατικών Συλλόγων (Ε.Ο.Ο.Σ.).

Το 2014, σε συνέχεια της κατάργησης της Ε.Ο. Παγοδρομιών (Ε.Ο.ΠΑΓ.), προσαρτήθηκαν στην Ε.Ο.Χ. και τα αθλήματα των παγοδρομιών και πλέον η ομοσπονδία μετονομάστηκε  σε «Ελληνική Ομοσπονδία Χειμερινών Αθλημάτων» (ΕΟΧΑ).

Στην ελληνική διασπορά, ιδρύθηκε η *Greek Heritage Ice Hockey Team* (Ομάδα Χόκεϊ επί Πάγου Ελληνικής Κληρονομιάς), την γυναικεία ομάδα της οποίας η ομοσπονδία υποστηρίζει ως την εθνική ομάδα χόκεϊ επί πάγου γυναικών της Ελλάδας.

## Δείτε επισης
* Εθνική Ελλάδας (χόκεϊ επί πάγου ανδρών)
* Πρωτάθλημα χόκεϊ επί πάγου Ελλάδας

## Παραπομπές


## Εξωτερικοί σύνδεσμοι
* 

Χειμερινων
Κατηγορία:Χόκεϊ επί πάγου στην Ελλάδα
Κατηγορία:Καλλιτεχνική παγοδρομία στην Ελλάδα
Κατηγορία:Χιονοδρομία στην Ελλάδα
Βάσω Θανασέκου

Η **Βάσω Θανασέκου ** (5 Ιουνίου 1917 - 27 Αυγούστου 2015), ήταν Ελληνίδα  πολιτικός και η πρώτη βουλευτής που εξελέγη με κόμμα της Αριστεράς.

## Καριέρα
Γεννήθηκε στην Αθήνα το 1917 και καταγόταν από εύπορη οικογένεια από την Άνδρο. Ο πατέρας της ήταν πιλοποιός και ονομαζόταν Δημήτρης Σαραβάνος. Κατά την διάρκεια της δικτατορίας του Μεταξά, συνελήφθη για αντιφασιστική δραστηριότητα (την οποία συνέχισε και κατά την περίοδο των σπουδών της στη Γαλλία) και εκτοπίστηκε στη Σίφνο. Μυήθηκε στις μαρξιστικές και στις αριστερές ιδέες από το σύζυγό της, Γιώργο Θανασέκο, στρατιωτικό από τη Φθιώτιδα. Καταδικάστηκε σε ισόβια δεσμά από το έκτακτο στρατοδικείο, το 1948 και φυλακίστηκε στις φυλακές Αβέρωφ επί εξαετία.

Στις εκλογές του 1956 εξελέγη βουλευτής Αθηνών, με την ΕΔΑ, που συμμετείχε στις εκλογές με την Δημοκρατική Ένωση. Παρότι ο συνασπισμός εκείνος πρώτευσε στις εκλογές, με ποσοστό 48,15%, δεν σχημάτισε κυβέρνηση. Ήταν μέλος της Διοικούσας Επιτροπής της ΕΔΑ και παρέμεινε στην Αριστερά μέχρι το θάνατό της.
Επί πολλά χρόνια ήταν εκδότρια της εφημερίδας "Ρούμελη" (μαζί με τον σύζυγό της), η έκδοση της οποίας ανεστάλη κατά τις περιόδους των δικτατοριών του Μεταξά και του Παπαδόπουλου. Εξελέγη ξανά με την ΕΔΑ στη Φθιώτιδα, στις εκλογές του 1958.

Στις εκλογές του 1974 πολιτεύτηκε με την Αριστερά χωρίς επιτυχία (έλαβε 1.037 ψήφους).

Πέθανε σε ηλικία 98 ετών το 2015 και τάφηκε στην Τιθορέα Φθιώτιδας, δίπλα στο σύζυγό της, Γιώργο.

## Παραπομπές


## Εξωτερικοί σύνδεσμοι
* ΓΥΝΑΙΚΕΣ ΣΤΗΝ ΕΛΛΗΝΙΚΗ ΒΟΥΛΗ 1952 ~ 2000 , αρχείο σε μορφή .pdf, ανάκτηση 27-8-2016.
*Φωτογραφία στην ιστοσελίδα των ΑΣΚΙ.

Κατηγορία:Βουλευτές Αθηνών
Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΔΑ
Κατηγορία:Ελληνίδες φεμινίστριες
Αλέξανδρος Μαγνήτης

Ο **Αλέξανδρος Μαγνήτης** ήταν ποιητής επίγραμμα του οποίου διασώθηκε στην Παλατινή Ανθολογία (αναθηματικό επίγραμμα VI 182) με τον τίτλο «Αλεξάνδρου Μαγνήτου». Το ίδιο επίγραμμα διασώθηκε και στην Ανθολογία του Πλανούδη, στο δέκατο πέμπτο τόμο του έκτου βιβλίου της (L.6, T.15, E.10). Σύμφωνα με τον D.L.Page αν και στο επίγραμμά του δεν υπάρχουν άμεσες πληροφορίες που να βοηθούν στην χρονολόγησή του, το θέμα και το ύφος του επιγράμματος υποδεικνύουν ότι ο Αλέξανδρος το συνέθεσε κατά την περίοδο του Στεφάνου του Φιλίππου του Θεσσαλονικέως, (90 π.Χ. - 40 μ.Χ.) και συγκεκριμένα προς το τέλος της περιόδου αυτής.
Το συγκεκριμένο επίγραμμα είναι ένα από τα 15 επιγράμματα που υπάρχουν στην Ελληνική  Ανθολογία, με κοινό θέμα, την  αφιέρωση στον Πάνα των εργαλείων της τέχνης τους από τρία αδέλφια, τον Πίγρητα, τον Δάμιδα και τον Κλείτορα, έναν κυνηγό πουλιών, έναν κυνηγό αγριμιών και έναν ψαρά.

## Σημείωση


## Αναφορές


Κατηγορία:Παλατινή Ανθολογία
Κατηγορία:Ανθολογία του Πλανούδη
Αλκέλαφος (γένος)

Ο ***Αλκέλαφος*** είναι γένος αντιλοπών που ζουν αποκλειστικά στην Αφρικανική ήπειρο. Το γένος αυτό περιλαμβάνει 3 είδη και το ένα περιλαμβάνει 6 υποείδη:
* Αλκέλαφος (*Alcelaphus buselaphus*)
** Αλκέλαφος βούβαλος (*Alcelaphus buselaphus bushelaphus*)
** Αλκέλαφος του Κόκ (*Alcelaphus bushelaphus cokii*)
** Αλκέλαφος του Λίλουελ (*Alcelaphus bushelaphus lelwel*)
** Δυτικός αλκέλαφος (*Alcelaphus bushelaphus major*)
** Αλκέλαφος του Σουέιν (*Alcelaphus bushelaphus swaynei*)
** Αλκέλαφος του Τόρα (*Alcelaphus bushelaphus*)

* Κόκκινος αλκέλαφος (*Alcelaphus caama*)
* Αλκέλαφος του Λιχτενστάιν (*Alcelaphus lichtensteinii*)

## Παραπομπές

Κατηγορία:Βοοειδή
Κατηγορία:Θηλαστικά της Αφρικής
Λάγουρα Καστοριάς

Τα **Λάγουρα** ή *Λάγουρη*  είναι χωριό του νομού Καστοριάς που υπάγεται διοικητικά στο Δήμο Ορεστίδος. Τα ερείπια του χωριού εντοπίζονται 5 χλμ. ΝΑ του Άργους Ορεστικού στις όχθες του Αλιάκμνονα.
Ανήκει στα επτά χωριά του Νομού Καστοριάς που το 1769 καταστράφηκε από τους Τουρκοαλβανούς μαζί με το Άγιος Ζαχαρίας, Βετέρνικο, Γράμμο, Λιβάδι, Λινοτόπι και Πισκοχώρι. Οι κάτοικοί τους καταφεύγουν κυρίως στη Βλάστη, Εράτυρα, Γοργοπόταμο Ιωαννίνων, Κλεισούρα, Κορυτσά και Νάματα.

Ξαναδημιουργείται και το 1913 αριθμεί 12 σπίτια. Το 1940 καταγράφονται 12 κάτοικοι και μετά τον εμφύλιο πόλεμο 1946-49 στην απογραφή του 1950 είναι έρημο.

## Παραπομπές

Κατηγορία:Χωριά της περιφερειακής ενότητας Καστοριάς
Κατηγορία:Δήμος Ορεστίδος
Θεόδωρος Μπαγλανέας

Ο **Θεόδωρος Μπαγλανέας** του Αθανασίου (1913 - 29 Σεπτεμβρίου 2003) ήταν Έλληνας δικηγόρος, πολιτικός και νομάρχης. 

## Καταγωγή
Η οικογένεια του είχε καταγωγή από τη Μάνη. Γεννήθηκε στην Ερμούπολη της Σύρου το 13.03.1913 και σπούδασε νομικά στο Πανεπιστήμιο των Αθηνών. Εργάστηκε ως δικηγόρος στην Αθήνα.

## Αντιστασιακή δράση
Κατά την περίοδο της Κατοχής ανέπτυξε αντιστασιακή δράση στην ΠΕΑΝ και το 1943 συνελήφθη στο Αλιβέρι αλλά κατάφερε να δραπετεύσει. Έπειτα εντάχθηκε στον ΕΔΕΣ.

## Νομάρχης
Διορίστηκε Νομάρχης Πέλλας σε τρεις διαφορετικές περιόδους τη δεκαετία του '40 και διετέλεσε Νομάρχης Φλώρινας από τις 6 Απριλίου 1957 μέχρι 22 Ιανουαρίου 1958 και Καβάλας το 1945 και ξανά από το 1958 έως το 1962. Το 1945 ήταν επίσης Νομάρχης Δράμας, ενώ υπηρέτησε και ως Νομάρχης Ηλείας (Μάιος 1955-). Συνακόλουθα ήταν Νομάρχης Εύβοιας από το 1962 έως το 1964 και ο πρώτος Νομάρχης Γρεβενών από τις 22 Νοεμβρίου 1964 έως το 1965, οπότε παραιτήθηκε από την υπηρεσία με βάση το νόμο περί εθελουσίας εξόδου .

## Μεταπολίτευση και θάνατος
Το 1974 έγινε πρόεδρος του ΠΙΚΠΑ Βούλας.Πέθανε στην Αθήνα σε ηλικία 90 ετών το 2003.
Ήταν παντρεμένος με τη Σοφία Σπηλιωτοπούλου και απέκτησαν έναν γιο.
Δημοσίευσε άρθρα και ποιήματά του σε διάφορα περιοδικά.

## Εξωτερικοί σύνδεσμοι
* Ο πρόεδρος του ΠΙΚΠΑ Βούλας Θ. Μπαγλανέας απονέμει διπλώματα σε απόφοιτες της Ανωτέρας Σχολής Αδελφών Νοσοκόμων και Επισκεπτριών του Ιδρύματος,(βίντεο από το αρχείο της ΕΡΤ), ανάκτηση 27-8-2016.

## Παραπομπές


Κατηγορία:Νομάρχες Γρεβενών
Κατηγορία:Νομάρχες Δράμας
Κατηγορία:Νομάρχες Ηλείας
Κατηγορία:Νομάρχες Καβάλας
Κατηγορία:Νομάρχες Πέλλας
Κατηγορία:Νομάρχες Φλώρινας
Κατηγορία:Μέλη της ΠΕΑΝ
Κατηγορία:Νομάρχες Ευβοίας
Κατηγορία:Μέλη του ΕΔΕΣ
Αλάγκουα (φυλή)

Οι **Αλάγκουα** ή **Τσάσι** *(Alagwa* ή *Chasi)*, είναι μια εθνοτική ομάδα στην Περιοχή Κοντόα *(Kondoa District)* από την Περιφέρεια Ντοντόμα *(Dodoma Region)*, στην κεντρική Τανζανία.

Ομιλούν ως μητρική γλώσσα, την γλώσσα Αλάγκουα *(Alagwa  language)*, η οποία ανήκει στις Νότιες Κουσιτικές γλώσσες, κλάδο της οικογένειας των Αφρο-Ασιατικών γλωσσών.

Το 2001, ο πληθυσμός των Αλάγκουα *(Alagwa)* εκτιμήθηκε να απαριθμεί 30.000 άτομα. Αυτό δεν περιλαμβάνει κάποιους που έχουν ενσωματωθεί με τους Σαντάουε *(Sandawe)*.

## Δείτε επίσης
* Μασσάι
* Λουγκούρου
* Μακόντε (φυλή)
* Τούρου (φυλή)
* Ρούνγκουα (φυλή)

## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Τανζανοί
Κατηγορία:Φυλές της Αφρικής
Κατηγορία:Κουσιτικοί-ομιλούντες λαοί
Άσα (φυλή)

Οι **Άσα** *(Assa)*, είναι μια εθνοτική ομάδα στην στέπα Μασσάι στην Περιφέρεια Μανυάρα *(Manyara Region)*, στην βόρεια Τανζανία.

Οι Άσα ομιλούσαν κάποτε την γλώσσα Αασάξ *(Aasáx language)*, που κατά διφορούμενο τρόπο ονομάζεται Ντορόμπο *(Dorobo)*, η οποία πιθανόν ανήκε στην οικογένεια των Αφρο-Ασιατικών γλωσσών.

Το 1999, ο πληθυσμός των Άσα *(Assa)* εκτιμήθηκε να απαριθμεί 300 άτομα, αφού το ανατολικό Άσα *(Assa)* αφομοιώθηκε στους Μασσάι.

## Δείτε επίσης
* Γλώσσα Άσα
* Μασσάι
* Ντορόμπο (φυλή)

## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Τανζανοί
Κατηγορία:Φυλές της Αφρικής
Κατηγορία:Κουσιτικοί-ομιλούντες λαοί
Γιούργκεν Πρόχνοβ

Ο **Γιούργκεν Πρόχνοβ**  (σωστή προφορά: **Γιούργκεν Πρόχνο**) (*Jürgen Prochnow*, 10 Ιουνίου 1941) είναι Γερμανός ηθοποιός.

Έχει συμμετάσχει σε ταινίες του Ντέιβιντ Λιντς, του Φόλκερ Σλέντορφ, του Τζον Κάρπεντερ, του Βόλφγκανγκ Πέτερσεν και του Ατόμ Εγκογιάν. Ήταν πρωταγωνιστής στην ταινία *Die Konsequenz* (1977), της οποίας η κυκλοφορία είχε προκαλέσει σκάνδαλο στη Γερμανία, και στην ταινία *[[Das Boot|Υποβρύχιο U-96: Επιστροφή στην κόλαση]]* (1981), που τον έκανε γνωστό πέρα από τα σύνορα της πατρίδας του.

## Ενδεικτική φιλμογραφία

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατάλογος έργων του Πάολο Βερονέζε

Στο λήμμα αυτό περιλαμβάνεται κατάλογος των σημαντικότερων έργων του Πάολο Βερονέζε σε χρονολογική, κατά βάση, σειρά.

## Έργα προ του 1550

## Έργα μεταξύ των ετών [[1550]] και [[1560]]

### Τοιχογραφίες προερχόμενες από την Βίλλα Σοράντσο

## Έργα μεταξύ των ετών [[1560]] και [[1570]]

### Τοιχογραφίες της [[Villa Barbaro]] στο Maser, 1560-1561

### Εικόνα βωμού (Pala d'altare) ''Petrobelli''

### Ζωγραφική στην εκκλησία του Αγίου Σεβαστιανού στην Βενετία

## Τα ''Δείπνα''

## Προσωπογραφίες

## Έργα μεταξύ των ετών [[1570]] και [[1580]]

## Έργα μεταξύ των ετών [[1580]] και [[1588]]

## Έργα άγνωστης χρονολογίας

Κατηγορία:Κατάλογοι έργων τέχνης
Χορστ-Γκούντερ Γκρέγκορ

Ο **Χορστ-Γκούντερ Γκρέγκορ** (*Horst-Günter Gregor*, 24 Ιουλίου 1938 - 25 Απριλίου 1995) ήταν Γερμανός κολυμβητής.

Αποτέλεσε μέλος της ομάδας της Λ. Δ. Γερμανίας που στις 7 Νοεμβρίου του 1967 κατέρριψε στη Λειψία το παγκόσμιο ρεκόρ στα 4x100 μ. μικτής με χρόνο 3.56.5..

## Παραπομπές


Κατηγορία:Γερμανοί Ολυμπιονίκες
Κατηγορία:Ολυμπιονίκες της κολύμβησης
Κατηγορία:Άνθρωποι από τη Δυτική Πρωσία
Απολλωνία η Χαλκιδική

Η **Απολλωνία** (Ελληνικά: Ἀπολλωνία) ήταν η αρχαία πρωτεύουσα της Χαλκιδικής στην Μακεδονία, βρισκόταν βόρεια της Ολύνθου, και λίγο νότια του Χολομώντα. Ότι αυτή η Απολλωνία είναι ένα διαφορετικό μέρος από την Απολλωνία Μυγδονίας, εμφανίζεται στον Ξενοφώντα, ο οποίος περιγράφει την Χαλκιδική Απολλωνία σε απόσταση 16 έως 19 χιλιόμετρα από την Όλυνθο («ενενήντα στάδια»). Ήταν ίσως αυτή η Απολλωνία που κατασκεύασε τα όμορφα Χαλκιδικά νομίσματα, που φέρουν στη μία όψη την κεφαλή του Απόλλωνα και στον οπισθότυπο τη λύρα του, με την επιγραφή «*Χαλκιδέων*». Ο Δημοσθένης ισχυρίζεται ότι η Απολλωνία ήταν μεταξύ των ελληνικών πόλεων, που καταστράφηκε από το Φίλιππο Β΄ της Μακεδονίας, πιθανότατα κατά τη διάρκεια του πολέμου εναντίον του Κοινού των Χαλκιδέων το 348 π.Χ., όταν καταστράφηκε επίσης η Όλυνθος.

## Παραπομπές



## Πηγές
* : &nbsp;Smith, William, ed. (1854–1857). "APOLLO'NIA". *Dictionary of Greek and Roman Geography*. London: John Murray. σ. 160.&nbsp;

Κατηγορία:Πόλεις της αρχαίας Χαλκιδικής
Θανατική απειλή

Μια **θανατική απειλή** είναι ένα μήνυμα ως προειδοποίηση, το οποίο απευθύνεται προφορικώς ή εγγράφως σε ένα άτομο, γνωστοποιώντας του πως η ζωή του θα βρεθεί στο στόχαστρο, ενδεχομένως υπό ορισμένες συνθήκες, οι οποίες σχετίζονται με πράξεις του συγκεκριμένου προσώπου, στις περισσότερες των περιπτώσεων προς συμφέρον του αποστολέα του μηνύματος. Η σοβαρότητα των συγκεκριμένων απειλών τις καθιστά νομικά ως πλημμέλημα.

## Στο Γαλλικό Δίκαιο
Στη Γαλλία, οι θανατικές απειλές εναντίον ατόμων προβλέπονται και τιμωρούνται βάση του άρθρου 222-17 του ποινικού κώδικα. Η παράβαση αυτή κατατάσσεται στην κατηγορία των πλημμελημάτων. Τιμωρείται με 3 χρόνια φυλάκισης και χρηματικό πρόστιμο της τάξεως των  €.

## Εξωτερικοί Σύνδεσμοι
* http://www.legifrance.gouv.fr
* Άρθρο του γαλλικού ποινικού κώδικα

Κατηγορία:Ποινικό Δίκαιο
Κατηγορία:Βία
Κατηγορία:Εκφοβισμός
Ντίμιταρ Μιλάντινοφ

Ο **Ντίμιταρ Μιλάντινοφ** (Димитър Миладинов (1810) Στρούγκα Αχρίδας Κωνσταντινούπολη (1862), ήταν εκπαιδευτικός αρχικά στο ελληνικό γυμνάσιο της Αχρίδας, όπου μαθήτευσε και ο Μαργαρίτης Δήμιτσας, από το 1849- 1852 στο Μεγάροβο και στο ελληνικό σχολείο στο Μοναστήρι (1852-1854). Σπούδασε στη Ζωσιμαία Σχολή των Ιωαννίνων (1833 - 1836).

Το 1856 είσήγαγε στο Πρίλεπ και τη διδασκαλία της βουλγαρικής γλώσσας και το 1860 αρθρογραφεί στη βουλγαρική εφημ. GAZZETE της Κωνστανινούπολης για την διεκδίκηση της Αρχιεπισκοπής της Αχρίδας. Το 1861 συλλαμβάνεται από τις τουρκικές αρχές και φυλακίζεται αρχικά στο Μοναστήρι (Μπίτολα) και στη συνέχεια στη Θεσσαλονίκη. Πεθαίνει τον Ιανουάριο του 1862 από τύφο στις φυλακές της Κωνσταντινούπολης. Οι κατηγορίες των Βουλγαρομακεδόνων του τότε μητροπολίτη Οχρίδας Μελετίου ότι δήθεν αυτός ήταν ο υπαίτιος της σύλληψης και του θανάτου του Ντίμιταρ δεν φαίνεται να ευσταθουν. Τα επίσημα έγγραφα της διεθνούς διπλωματίας, και ειδικά της τουρκικής εσωτερικής αστυνομίας και διοίκησης αποδεικνύουν, ότι ο άνθρωπος αυτός είχε συλληφθεί με πρωτοβουλία των τουρκικών Αρχών, και ότι οι κατηγορίες εναντίον του είχαν να κάνουν με πολιτικά δρώμενα, και ενδεχόμενες πράξεις προδοσίας υπέρ της Ρωσσίαςов.

## Σημειώσεις

## Παραπομπές


Κατηγορία:Βούλγαροι εκπαιδευτικοί
Κατηγορία:Βούλγαροι λαογράφοι
Κατηγορία:Βούλγαροι συγγραφείς
Κατηγορία:Βούλγαροι Μακεδόνες
Διατήρηση της ειρήνης

Ο όρος **διατήρηση της ειρήνης** σχετίζεται με δραστηριότητες που έχουν ως σκοπό τη διατήρηση της ειρήνης.

Στο πλαίσιο των Ηνωμένων Εθνών (ΗΕ) τα έθνη-κράτη, οι κυβερνήσεις και οργανώσεις, έχουν την κοινή αντίληψη ότι σε διεθνές επίπεδο, οι ειρηνευτικές διαδικασίες μπορούν να ελέγχουν και να παρατηρούν ειρηνευτικές διαδικασίες σε διαφορετικές περιοχές του κόσμου κατά την μεταπολεμική περίοδο και μπορούν να βοηθήσουν τα πρώην αντιμαχόμενα μέρη στην διατήρηση των δεσμεύσεων που υπέγραψαν κατά την ανακωχή. Τέτοιου είδους βοήθεια είναι δυνατόν να έχει διαφορετικές μορφές, όπως η οικοδόμηση μέτρων εμπιστοσύνης, οι διαπραγματεύσεις για την δίκαιη κατανομή ισχύος, η υποστήριξη για τη διεξαγωγή εκλογών, η ενίσχυση των κανόνων δικαίου, η οικονομική και κοινωνική ανάπτυξη. Οι ειρηνευτικές δυνάμεις του ΟΗΕ, για την επίτευξη του συγκεκριμένου στόχου χρησιμοποιούν στρατιώτες, αστυνομικούς και πολιτικό προσωπικό.

Τα ΗΕ δεν είναι ο μόνος οργανισμός που διεξάγει ειρηνευτικές αποστολές. Στους οργανισμούς που δεν ανήκουν στον ΟΗΕ περιλαμβάνεται η αποστολή του ΝΑΤΟ στο Κόσοβο (με την εξουσιοδότηση των ΗΕ) και η  Πολυεθνική Δύναμη και Παρατηρητές στην Χερσόνησο του Σινά ή εκείνες που οργανώνονται από την Ευρωπαϊκή Ένωση EUFOR RCA (με την εξουσιοδότηση των ΗΕ). Επίσης, η Μη Βίαια Ειρηνευτική Δύναμη είναι μη κυβερνητική οργάνωση εξειδικευμένη στην διατήρηση της ειρήνης με εθελοντικό προσωικό ή ακτιβιστές.

## Παραπομπές σημειώσεις


Κατηγορία:Ειρηνευτική Δύναμη του ΟΗΕ
Κατηγορία:Ειρήνη
Πολίτης

Ο **πολίτης** είναι άτομο που δεν ανήκει σε ένοπλες δυνάμεις, αστυνομικές ή πυροσβεστικές δυνάμεις. Πολίτης είναι αυτός που έχει την ιθαγένεια μιας χώρας, όπου αυτό του δίνει τη δυνατότητα να έχει πολιτικά δικαιώματα. 

Σύμφωνα με το Πολεμικό Δίκαιο (επίσης γνωστό ως Διεθνές Ανθρωπιστικό Δίκαιο), ο πολίτης δεν είναι μέλος των ενόπλων δυνάμεων και δεν λαμβάνει άμεσα μέρος σε εχθροπραξίες σε περιόδους ενόπλων συγκρούσεων. Σύμφωνα με το Διεθνές Δίκαιο, οι άμαχοι στο έδαφος εμπλεκόμενου κράτους σε ένοπλη σύρραξη δικαιούνται προνόμια κάτω από το Εθιμικό Δίκαιο του πολέμου και των Διεθνών Συνθηκών, όπως η Τέταρτη Σύμβαση της Γενεύης. Τα προνόμια που απολαμβάνουν βάσει του Διεθνούς Δικαίου εξαρτάται από το αν η σύγκρουση είναι εσωτερική (ένας εμφύλιος πόλεμος) ή διεθνής.

## Ετυμολογία
Όσον αφορά στην ελληνική χρήση του όρου, η λέξη πολίτης (ουσ.) στα αρχαιοελληνικά ετυμολογείται από το πόλις και σημαίνει κάτοικος πόλης που έχει πολιτικά δικαιώματα και ελεύθερος πολίτης. Χρησιμοποιούμενη ως επίθετο η λέξη σημαίνει εκείνος που ανήκει στην πόλη.

## Παραπομπές σημειώσεις


## Περαιτέρω ανάγνωση
* Helen M. Kinsella. * The Image Before the Weapon: A Critical History of the Distinction Between Combatant and Civilian* (Cornell University Press; 2011)

## Εξωτερικοί σύνδεσμοι

*Geneva Conventions for the protection of war victims 
*US DoD definition of the term Civilian, refers to civilian law enforcement agencies
*http://www.gpo.gov/fdsys/granule/USCODE-2011-title10/USCODE-2011-title10-subtitleA-partI-chap18

Κατηγορία:Δίκαιο πολέμου
Κατηγορία:Κοινωνιολογία
Κρατική Αστυνομία (Ιταλία)

Η **Κρατική Αστυνομία** (ιταλικά: *Polizia di Stato*, P.S.) αποτελεί μία από τις αστυνομικές δυνάμεις σε εθνικό επίπεδο στην Ιταλία. Το προσωπικό της ανέρχεται στις 115.000.

## Ιστορία
Συστάθηκε το 1852 ως στρατιωτική αστυνομία. Το 1981 ανέλαβε καθήκοντα αστυνομίας πόλεων.

## Δείτε επίσης
* Γκρούπο Σπορτίβο Φιάμε Όρο

## Παραπομπές


## Εξωτερικοί σύνδεσμοι
* 

Κατηγορία:Σώματα ασφαλείας
Γκρούπο Σπορτίβο Φιάμε Όρο

Η **Γκρούπο Σπορτίβο Φιάμε Όρο** (ιταλικά: *Gruppo Sportivo Fiamme Oro*) είναι το αθλητικό τμήμα της Κρατικής Αστυνομίας (P.S.) της Ιταλίας.

## Ιστορία
Η «Φιάμε Όρο» ιδρύθηκε το 1954. Οι αθλητές του συλλόγου έχουν διακριθεί κατακτώντας μετάλλια σε Ολυμπιακούς Αγώνες.

## Δείτε επίσης
* Polizia di Stato

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Ιταλίας
Κατηγορία:Ιδρύσεις αθλητικών συλλόγων το 1954
Γκούντερ Γιάκομπ

Ο **Γκούντερ Γιάκομπ** (γεννημένος στις 10 Μαΐου 1968 στο Βέλγιο) είναι Βέλγος πρώην ποδοσφαιριστής, ο οποίος εργάστηκε ως προπονητής μετά την αποχώρησή του από την ενεργό δράση.

Διατελεί χρέη αθλητικού διευθυντή για λογαριασμό της Ολιμπίκ Μαρσέιγ από τον Ιούλιο του 2016.

## Βιογραφία

Ο Γκούντερ Γιάκομπ αγωνίστηκε σε δύο αναμετρήσεις για το Κύπελλο ΟΥΕΦΑ στην διάρκεια της σεζόν 1996-1997 με την ομάδα της Μόλενμπεκ.

Διετέλεσε αθλητικός διευθυντής της ΚΡΚ Γκενκ από τον Αύγουστο του 2011 έως και την παραίτησή του τον Ιανουάριο του 2015. Τον Ιούλιο του 2016, ανέλαβε χρέη αθλητικού διευθυντή για λογαριασμό της Ολιμπίκ Μαρσέιγ.

## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές ΡΓΝ Μόλενμπεκ
Κατηγορία:Ποδοσφαιριστές ΚΦ Μέχελεν
Κατηγορία:Βέλγοι προπονητές ποδοσφαίρου
Live at the Rainbow '74

***Live at the Rainbow '74*** είναι ο τίτλος του διπλού ζωντανά ηχογραφημένου άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 8 Σεπτεμβρίου του 2014 μέσω της δισκογραφικής εταιρείας "Virgin EMI" στην Ευρώπη και της "Hollywood" στη Βόρεια Αμερική.

Οι ηχογραφήσεις του άλμπουμ προέρχονται από την εμφάνιση του συγκροτήματος στο "Rainbow Theatre" του Λονδίνου στις 31 Μαρτίου 1974 κατά τη διάρκεια της περιοδείας Queen II Tour, όπως και από τις συναυλίες τους στις 19 και 20 Νοεμβρίου του ίδιου έτους, στον ίδιο χώρο, κατά την περιοδεία για τον δίσκο "*[[Sheer Heart Attack]]*".

Οι βιντεοσκοπήσεις προβάλονταν στους κινηματογράφους με τίτλο "*Live at the Rainbow*" κατά τη δεκαετία του '70, πριν από πιο μακροσκελείς μουσικές ταινίες των Led Zeppelin ή των Pink Floyd, όπως και πριν την ταινία "*Jaws 2*" στις βρετανικές αίθουσες.

Το άλμπουμ σκαρφάλωσε στο Top-10 στην Ολλανδία και τη Γερμανία, όπως και το # 11 στην πατρίδα του συγκροτήματος.

## Τραγούδια του δίσκου

## Θέσεις τσαρτ
***Live at the Rainbow '74*** *(άλμπουμ)*

***Επίσημη κυκλοφορία: [[8 Σεπτεμβρίου]] [[2014]]***

## Οι μουσικοί των Queen
Οι μουσικοί οι οποίοι ηχογράφησαν το "*Live at the Rainbow '74*" ήταν οι εξής:

* **[[Φρέντι Μέρκιουρι]]** - φωνητικά, πιάνο
* **[[Μπράιαν Μέι]]** - κιθάρα, φωνητικά, ουκουλέλε
* **[[Τζον Ντίκον]]** - μπάσο, τρίγωνο
* **[[Ρότζερ Τέιλορ]]** - τύμπανα, φωνητικά, κρουστά

## Παραπομπές


## Πηγές
* Live at the Rainbow '74 - Queen | Songs, Reviews, Credits | AllMusic
* Queen: Live at the Rainbow '74 | PopMatters
* Queen - Live At The Rainbow '74 at Discogs

Κατηγορία:Δισκογραφία των Queen
Κατηγορία:Άλμπουμ του 2014
A Night at the Odeon - Hammersmith 1975

***A Night at the Odeon - Hammersmith 1975*** είναι ο τίτλος του ζωντανά ηχογραφημένου άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 20 Νοεμβρίου του 2015 μέσω της δισκογραφικής εταιρείας "Virgin EMI" στην Ευρώπη και της "Hollywood" στην Βόρεια Αμερική.

Η ηχογράφηση του δίσκου πραγματοποιήθηκε στις 24 Δεκεμβρίου 1975, κατά την τελευταία ημέρα της περιοδείας για την προώθηση του άλμπουμ "*[[A Night at the Opera]]*". Για την συγκεκριμένη εμφάνιση είχαν εκδοθεί πέντε χιλιάδες εισιτήρια, τα οποία εξαντλήθηκαν. Η συναυλία μεταδόθηκε τηλεοπτικά από το BBC2 ως μέρος του προγράμματος "The Old Grey Whistle Test".

Το άλμπουμ κυκλοφόρησε το Νοέμβριο του 2015, σκαρφαλώνοντας στο Top-40 της Μεγάλης Βρετανίας, της Γερμανίας, της Ολλανδίας και της Ελβετίας.

## Τραγούδια του δίσκου

## Θέσεις τσαρτ
***A Night at the Odeon - Hammersmith 1975*** *(άλμπουμ)*

***Επίσημη κυκλοφορία: [[20 Νοεμβρίου]] [[2015]]***

## Οι μουσικοί των Queen
Οι μουσικοί οι οποίοι ηχογράφησαν το "*A Night at the Odeon - Hammersmith 1975*" ήταν οι εξής:

* **[[Φρέντι Μέρκιουρι]]** - φωνητικά, πιάνο
* **[[Μπράιαν Μέι]]** - κιθάρα, φωνητικά, ουκουλέλε
* **[[Τζον Ντίκον]]** - μπάσο, φωνητικά, τρίγωνο
* **[[Ρότζερ Τέιλορ]]** - τύμπανα, φωνητικά, κρουστά

## Παραπομπές


## Πηγές
* Queen: A Night at the Odeon | PopMatters
* A Night at the Odeon: Hammersmith 1975 - Queen | Songs, Reviews, Credits | AllMusic
* A Night at the Odeon: Hammersmith 1975 - Ultimate Classic Rock

Κατηγορία:Δισκογραφία των Queen
Κατηγορία:Άλμπουμ του 2015
Όσιος Μέμνων

Ο **Όσιος Μέμνων**, ο ονομαζόμενος και **θαυματουργός** έζησε πριν τον 9ο αι. και από πολύ μικρός έγινε μοναχός και ασκητής. Λόγω των πλούσιων αρετών και της επίπονης άσκησής του αναγορεύτηκε από τους αδελφούς της σκήτης του σε ηγούμενο του μοναστηρίου. Για την καταγωγή του, αν και δεν υπάρχει κάποια γραπτή μαρτυρία, η ισχυρή τοπική παράδοση της Κύπρου και η ύπαρξη του οικισμού  Άγιος Μέμνων της Αμμοχώστου, με την ομώνυμη εκκλησία, συνηγορούν ότι ήταν Κύπριος. Επιπλέον, το όνομά του περιλαμβάνεται στο «Ημερολόγιο Εκκλησίας Κύπρου» και πιο συγκεκριμένα στον κατάλογο *Κύπριοι Άγιοι οι οποίοι εορτάζονται και των οποίων αι ακολουθίαι δεν συμπεριλαμβάνονται εν τοις εν χρήσει Μηναίοις*. Σύμφωνα με μια άλλη τοπική παράδοση, ο Όσιος Μέμνων ήταν πρόσφυγας της Παλαιστίνης που ήρθε στην Κύπρο μετά από διωγμό των Σαρακηνών και ασκήτευσε στη τοποθεσία «Βουναρκές», δυτικά της Αμμοχώστου. 

Ο **Όσιος Μέμνων** είχε τό χάρισμα τῆς θαυματουργίας και θεράπευε «*ἀνίατα πάθη καί ἀσθένειες πρός δόξαν Θεοῦ*». Στο όνομά του αναφέρονται αρκετά θαύματα προς τον αγροτικό πληθυσμό της περιοχής του μοναστηριού, σωτηρίας ναυτικών αλλά και πράξεις οικονομικής βοήθειας προς τους αναξιοπαθούντες και πάσχοντες χωρικούς.

Η μνήμη του εορτάζεται από την Ορθόδοξη Εκκλησία στις 28 Απριλίου.

## Παραπομπές


## Εξωτερικοί σύνδεσμοι
*''Όσιος Μέμνων ο Θαυματουργός'' από το Σωματείο εκτοπισθέντων και αποδήμων "ΑΓΙΟΣ ΜΕΜΝΩΝ" Αμμοχώστου 
*Ο ιστότοπος της Μητρόπολης Λεμεσού
*''Όσιος Μέμνων ο Θαυματουργός'' από το noctoc-noctoc

Κατηγορία:Βυζαντινοί μοναχοί
Κατηγορία:Ασκητές
Κατηγορία:Βυζαντινοί του 10ου αιώνα
Κατηγορία:Άγιοι της Ορθόδοξης Εκκλησίας
ΧΚ Ντιναμό Μινσκ

Η **ΧΚ Ντιναμό Μινσκ** (ρωσικά: ХК Динамо-Минск) είναι λευκορωσική επαγγελματική ομάδα χόκεϊ επί πάγου που εδρεύει στο Μινσκ. Είναι μέλος της κατηγορίας Μπομπρόφ στην Κοντινένταλ Χόκεϊ Λιγκ (КХЛ).

Η Ντιναμό κατάφερε να προκριθεί στα πλέι-οφ ΚΧΛ (Κύπελλο Γκαγκάριν) τρεις φορές: τις περιόδους 2010–11, 2011–12 και 2014–15. Η ομάδα δεν έχει κερδίσει ακόμη το Κύπελλο Γκαγκάριν, χάνοντας και στις τρεις περιόδους.

## Επιτυχίες

### Εγχώριες διοργανώσεις

***Πρωτάθλημα Λευκορωσίας**
** Πρωταθλήτρια (1): 2007
** Δεύτερη θέση (1): 2006
***Κύπελλο Λευκορωσίας**
** Κυπελλούχος (2): 2005, 2006

### Περιφερειακές διοργανώσεις
***Πρωτάθλημα ΣΣΔΛ**
** Πρωταθλήτρια (2): 1968, 1970

### Διεθνείς διοργανώσεις
***Spengler Cup**
** Νικήτρια (1): 2009

## Δείτε επίσης
* ΒΦΣΟ Ντιναμό

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 2003
Ντιναμο Μινσκ
Κατηγορία:Αθλητικοί σύλλογοι Λευκορωσίας
ΚΣ Ντιναμό Βουκουρεστίου

Η **ΚΣ Ντιναμό Βουκουρεστίου** (ρουμανικά: *CS Dinamo Bucureşti*, ) είναι αθλητικός σύλλογος με έδρα το Βουκουρέστι της Ρουμανίας. Αποτελεί το σύλλογο με τα περισσότερα Ολυμπιακά μετάλλια από κάθε άλλο αθλητικό σωματείο στη Ρουμανία.

## Ιστορία
Ο σύλλογος ιδρύθηκε την άνοιξη του 1948, ως τμήμα του Υπουργείου Εσωτερικών. Το ιδρυτικό έγγραφο της Ντιναμό υπεγράφη σε ένα κτίριο στη Strada Lipscani στις 14 Μαΐου του 1948. Εξ αρχής ανέπτυξε ισχυρή αντιπαλότητα με τον Αθλητικό Σύλλογο του Στρατού Στεάουα Βουκουρεστίου.

## Αθλητικά τμήματα
Η Ντιναμό Βουκουρεστίου τμήματα σε διάφορα αθλήματα. Αυτά είναι:

* Τμήμα καλαθοσφαίρισης
* Τμήμα χειροσφαίρισης
* Τμήμα άρσης βαρών
* Τμήμα μπέιζμπολ
* Τμήματα πετοσφαίρισης (ανδρών - γυναικών)
* Τμήμα σκάκι
* Τμήμα κανό καγιάκ
* Τμήμα υδατοσφαίρισης
* Τμήμα χόκεϊ επί πάγου
* Τμήμα ράγκμπι γιούνιον
* Τμήμα καράτε
* Τμήμα κολύμβησης
* Τμήμα αντισφαίρισης
* Τμήμα πολεμικών τεχνών
* Τμήμα ποδηλασίας
* Τμήμα πυγμαχίας
* Τμήμα τζούντο
* Τμήμα ξιφασκίας
* Τμήμα σκοποβολής

## Παραπομπές


## Εξωτερικοί σύνδεσμοι
* 

Ντιναμό Βουκουρεστίου
Κατηγορία:Ιδρύσεις αθλητικών συλλόγων το 1948